**TEHNISKĀ SPECIFIKĀCIJA**

**Rekreācijas zonas izveide Ezeru ielas un Mazās Ezeru ielas rajonā, Daugavpilī**

**1.Uzdevums:** veikt rekreācijas zonas izveidi Ezeru ielas un Mazās Ezeru ielas rajonā, Daugavpilī;

**2.Darba apjomi:**

|  |  |  |
| --- | --- | --- |
| **Darba veids** | **Mērvienība** | **Kopējais apjoms** |
|
| 1. Koku nelikvīdu nozāģēšana un utilizācija | gab. | 3 |
| 2. Koku sakņu raušana un iestrādāšana pieguļošās teritorijas reljefa iedobēs | gab. | 3 |
| 3. Auglīgās zemes virskārtas izņemšana (50 m x 25 m x 0.4 m) un novietošana pagaidu atbērtnes vietā | m3 | 500 |
| 4. Izņemtā materiāla pārvietošana attālumā līdz 40 m un izlīdzināšana pieguļošajā teritorijā | m3 | 500 |
| 5. Smilts pievešana un izlīdzināšana norādītajā darbu veikšanas zonā (50 m x 25 m x 0.5 m) | m3 | 625 |

**3. Speciālie noteikumi:**

3.1. Veicot darbus, darba vieta jāaprīko atbilstoši darba drošības prasībām;

3.2. Pirms darbu veikšanas Izpildītājam jāizstrādā darbu veikšanas projekts, kurā tiek aprakstīts Izpildītāja paredzētais darbu kalendārais grafiks, iesaistītais personāls un tehnika, kā arī vispārējo veicamo darba pozīciju secīgas izpildes shēma u.c. būtiska veicamo darbu raksturojošā informācija. Izstrādātais darbu veikšanas projekts **jāsaskaņo ar Pasūtītāju un tiem komunikāciju tīklu turētājiem, kuru tīkli atrodas darbu veikšanas zonā un tās pieguļošajā teritorijā. Darbi var tikt veikti tikai pēc Darbu veikšanas projekta saskaņošanas**;

3.3. Pirms darbu uzsākšanas Izpildītājam jānodrošina smagās tehnikas nogādāšanu objektā tā, lai netiktu bojāti tajā jau esošie infrastruktūras elementi;

3.4.Veicot darbus ievērot vispārējās vides aizsardzības prasības, darbu veikšanas laikā aizliegts piesārņot un piegružot vidi, nelabvēlīgi ietekmēt darbu veikšanas teritorijas ainavisko un ekoloģisko stāvokli;

3.5. Atkritumus, kuri radušies darbu veikšanas laikā (izraktie vai teritorijā esošie sadzīves / būvniecības atkritumi) jānodod attiecīgajam atkritumu apsaimniekotājam normatīvo aktu paredzētajā kārtībā;

3.6. Darbu veikšanas laikā radušos atkritumu apsaimniekošanu veikt tā, lai netiktu apdraudēta cilvēku dzīvība un veselība, kā arī trešās personu mantiskās vērtības;

3.7. Darbu veikšanas laikā to veicējs nes pilnu materiālo atbildību par trešajām personām nodarītajiem materiālajiem zaudējumiem;

3.8. Smilts pievešanas darbi jāveic no Pasūtītāja norādītās atgūto materiālu atbērtnes vietas (attālumā līdz 10 km no darbu izpildes zonas).

**4. Tāmes sastādīšana:**

Tāme sastādāma saskaņā ar Noteikumiem par Latvijas būvnormatīvu LBN 501-17 “Būvizmaksu noteikšanas kārtība”.

**5. Darbu izpildes termiņš:** trīs nedēļu laikā no līguma parakstīšanas.

**Sastādīja:**

Daugavpils valstspilsētas pašvaldības iestādes

„Komunālās saimniecības pārvalde” vides inženieris K.Laizāns

**Saskaņoja:**

Daugavpils valstspilsētas pašvaldības iestādes

„Komunālās saimniecības pārvalde” tehniskais direktors T.Binders